I Għaqda Każin Banda San Filep In-Niċċa ta' San Filep fi Triq De Rohan Tagħrif mogħti minn Karmenu Farrugia lil Philip Balzan Fit-toroq tagħna l-Maltin niltaqgħu ma' numru konsiderevoli ta' statwi u niċeċ li juru lil kulħadd il-karattru Nisrani tagħna. Ħafna mid- djar illum għandhom l-ismijiet partikulari tagħhom. Uħud minn dawn l-ismijiet juru ukoll id-devozzjoni tal-familja li tkun tgħix f'dik id-dar. Dawn l-ismijiet huma xi ħaġa riċenti, u ma għandhomx tradizzjoni ta' mijiet ta' snin. Barra minn hekk insibu wkoll ħafna niċeċ u statwi li niltaqgħu magħhom mal-faċċati ta' djar, palazzi, u anke fl-imsieraħ tal-ibliet u l-irħula tagħna. F'Ħaż-Żebbuġ niltaqgħu ma' numru konsiderevoli ta' dawn id-devozzjonijiet fit-toroq, mal- faċċati ta' djar, u dan jinkludi l-ismijiet tad-djar li għandhom din il-karatteristika partikulari. L-aktar li ssib juru l-qima lejn Sidtna Ġest Kristu', id-devozzjoni lejn il-Madonna', u lejn qaddisin' li minnhom hemm tlieta u erbgħin waħda. L-aktar żewġ qaddisin popolari huma San Filep u San Ġużepp. Hawn ħdax-il niċċa jew statwa ta' kull wieħed minnhom. Sitta oħra qegħdin juru lil Santu Rokku, qaddis li jidher li għandu rabta partikulari ma' Ħaż-Żebbuġ. Illum se nitkellmu fuq waħda minn dawn in-niċeċ. Dar il-Mulej Meta wieħed jgħaddi minn dik il-parti ta' Triq De Rohan li tinsab bejn Triq Campis u Triq il-Kbira u joqrob lejn din tal-aħħar tolqtu niċċa żgħira fil-faċċata fuq il-bieb tad-dar nru 107 bl- isem ''Dar il-Mulej'. F'din id-dar joqgħod Karmenu Farrugia, raġel ta' 70 sena flimkien ma' oħtu li huma kburin ħafna b'din in-niċċa. Huma ġejjin minn familja akkanita għall-festa ta' San Filep — missierhom Ġamri magħruf bħala 'il-Bibillu' kien wieħed mill-erba' vittmi fit-traġedja tal-kamra tan-nar ta' San Filep li ġrat fis-7 t' April 1955. Barra min-niċċa huma jgħożżu wkoll inkwadru kopja sewda u bajda tal-pittura ta' Lazzru Pisani li turi lil San Filep jiskonġra li l-oriġinal tagħha jinsab fil-knisja tal-Kalkara. Nistqarr li din kienet l-ewwel darba li rajt kopja ta' din il-pittura mhux bil-kulur f'inkwadru. Kien dan Ġamri li ftit wara li mar joqgħod f'din id-dar, ħabta tal-1940, qabbad lill-mastrudaxxa Ġanni Bonello biex jaħdimlu qafas tal-injam skultrat li kien jagħtiha dehra ta' faċċata ta' knisja lil din in-niċċa. L-istatwa ta' San Filep li hemm fiha kienet rigal mingħand Dun Luret Callus lil Ġamri. Mhux ta' b'xejn li din il-familja hija kburija b'din in-niċċa u tieħu kura ml tagħha. Hija ħasra li t-tiżjin tal-injam tmermer u spiċċa Id-Dar nru 107 Triq De Rohan Ħaż-Żebbuġ Għaqda Każin Band bl-elementi u kellu jitneħħa xi ħamsin sena ilu. Illum din in-niċċa hija magħluqa fi ħġieġa ġo qafas tal-aluminju, mżejna b'żewġ bukketti fjuri u mdawwla b'tubi tad- dawl neon biex anke meta jidlam tibqa' tidher sewwa. Referenzi l Dawn jinkludu seba' niċeċ, tnejn juru l-Ecce Homo, tnejn il- Qalb ta' Ġesti, waħda kull wieħed li juru lil Ġesti Redentur, Ġesii Salvatur u SS. Trinità u l-Erwieħ. 2 30 niċċa 3 kollha qaddisin irgiel In-Niċċa ta' San Filep L-inkwadru kopja tal-pittura ta' Lazzru Pisani li tinsab fil-Kalkara Ħaż-Żebbuġ